Կոտայքի Բյուրեղավանի համայնքապետարանի դիմաց քաղաքի բնակիչները, Նուռնուսի ամառանոցների սեփականատերերը կազմակերպել էին բողոքի ակցիա «Առողջ սունկ» ընկերության Բյուրեղավանի արտադրամասի դեմ: Բնակիչները դժգոհում էին տարածած գարշահոտության դեմ: Նրանց պնդմամբ՝ արտադրամասի գործունեության արդյունքում իրենք չեն կարողանում հանգիստ շնչել եւ օգտվել սեփական այգիներից: